La Policia Local de Llíria imposa al voltant de 50 sancions per no portar la mascareta
05 de novembre de 2020

La Policia Local de Llíria ha informat que, des d'el mes de juny passat, s'han imposat al voltant de 50 sancions per no portar la mascareta o fer un mal ús d'ella, i s'ha obert un expedient sancionador a 3 persones per l'incompliment del toc de queda establit el passat 25 d'octubre.

De la mateixa manera, la Policia Local desenvolupa periòdicament actuacions de control en els establiments hostalers de la localitat en els quals s'han realitzat diversos advertiments per l’incompliment de la normativa actual de mesures de prevenció enfront del Covid-19. En estos, es recorda als propietaris i clients la legislació marcada per les autoritats sanitàries, quant a aforament i separació de taules, l'ús de la mascareta o prohibició de fumar a les terrasses.

El regidor de Seguretat Ciutadana, Francesc Fombuena, ha insistit que “és responsabilitat de tots ajudar a frenar la propagació del virus, per la qual cosa hem de continuar esforçant-nos amb els sacrificis necessaris des de la prudència i la disciplina social”, al mateix temps que ha agraït “el bon comportament en general de la població”, recordant que “no hem de baixar la guàrdia”.